A Granon-szakasz.
Egy új kezdet.
A Tour legendás hegyi szakasza.
A hegyi emelkedőkön a fájdalom előhozza a valódi énünket.
Megmutatja a valóságot.
Ha képes vagy túllépni a szenvedésen és az áldozaton,
akkor talán lehet esélyed
a győzelemre.
TOUR DE FRANCE: A PELOTON SZÍVÉBEN
TÁMADÁS, ELLENTÁMADÁS
Jön a hetedik szakasz
Tomblaine és a La Super Planche des Belles Filles között.
A Vogézekben követhetjük végig az első magaslati szakaszt.
Ma következik a hetedik szakasz. Meleg napunk lesz, 27 fokot jósoltak mára.
És állati meredek emelkedők várnak rátok.
Wout, milyen volt az utolsó sárga trikós napod?
Fájdalmas.
Egyáltalán nem úgy alakult, mint ahogyan reméltük.
Sajnos.
TEGNAP
6. SZAKASZ 219,9 KM
A címvédő bajnok, Tadej Pogačar
hamarosan megfosztja Wout van Aertot a sárga trikójától.
A csapata teljes vállszélességgel támogatja őt.
Náluk nincsenek köztes célok. Mindenki Pogačart segíti.
És Pogačar megszerzi az első győzelmét ezen a Touron.
Tadej Pogačar felvette a sárga trikót.
Pogačar!
Pogačar megmutatta, hogy a Tour királya akar maradni.
Ki lehet képes letaszítani őt a trónról?
Készüljetek, mert Pogačar megint a győzelemre hajt!
Valószínűleg úgy 20-25-en lesznek ott az utolsó kilométeren,
szóval kőkemény harc lesz.
A versenyzők a hegyen döbbennek rá, hogy mi az igazi szenvedés.
De hiszünk benne, hogy csapatként elég erősek vagyunk ahhoz,
hogy minden terepen helytálljunk.
- Jó lesz? - Aha.
- Én is kérek, ha már... - Oké.
A Jumbo-Visma nagyon meg akarja nyerni a Tourt,
de nagyon rájuk jár a rúd.
5. SZAKASZ
Roglič elesett!
Roglič elesett! Primož Roglič elesett!
Katasztrofális a helyzet a Jumbo-Visma számára.
A macskaköves szakasz egy katasztrófa volt. Roglič lesérült,
és most minden súly egyetlen srác, Jonas Vingegaard vállát nyomja,
aki még egyetlen szakaszt se nyert a Touron.
Vingegaard nem is tudja magáról, hogy mennyire szuper.
Talán már kezdi felfogni.
Ő egy olyan srác,
aki épp hogy felül a bringára, máris százzal teker,
és kvázi edzenie sem kell.
Az a célunk, hogy megnyerjük a Tour de France-t.
Hatalmas csalódás lenne, ha megint csak másodikok lennénk.
Persze ideges vagyok,
de igyekszem apait-anyait beleadni, és majd meglátjuk.
Csodálatos, hogy láthatom a páromat és a lányomat.
Ők már az elejétől mindenben támogatnak.
Nélkülük soha nem jutottam volna el idáig.
Bámulatos. Ez Jonas első Tour de France-a.
Azért kezdtem el bringázni,
mert a foci eléggé rosszul ment.
Fizikailag se bírtam, és a többiek is kicsit durván bántak velem.
- Szia, Jonas! - Sziasztok!
- Ünneplős képeket csinálunk. - Oké.
- Légy vidám! Tíz másodperc. - Rendben.
- Nézz a kamerába! - Oké.
Amióta csak bringázok, arról álmodozom,
hogy profi kerékpáros lehessek, és lenyomhassam a Tourt.
Oké.
De az első nyolc-kilenc évben nem ment valami jól a bringázás.
Dániában nehéz jó hegyimenővé válni.
Itt alig vannak hegyek.
Korábban egy halüzemben dolgoztam.
A Jumbo felhívta a régi sportigazgatómat.
Egy másik akkori csapattársamról beszélgettek,
de a sportigazgatóm engem ajánlott be,
mondván, hogy van bennem potenciál.
Nyilván fontos, hogy nagyot álmodjunk,
de senki sem tudja előre, hogy mi sül ki a dologból.
Hat, öt, négy, három, kettő, egy,
és elindultak!
Elkezdődött a Tour hetedik szakasza,
a hegyimenők első megmérettetése a nagy tengerszint feletti magasságon.
Már a szakasz elejétől gyors ütemben pedáloznak.
Mindjárt elérjük az emelkedőt. Hajrá, nyomjátok meg!
Akkor is ki kell tartani, ha minden zűrzavaros, és minden fáj,
és erre nem mindenki alkalmas.
Mindenki a sárga trikóra pályázik.
És ott van Pogačar, a csapattársai óvják a sárga trikóst.
A UAE csapata nagyon motivált.
Akkor is tovább kell tekernünk, ha fáj a lábunk.
Nem szabad a fájdalomra gondolni. Ki kell zárni.
Rafał Majka elengedi Pogačart, mintha azt üzenné neki:
„Gyerünk, haver! Tiéd a pálya.”
Gyerünk, Primož és Jonas! Küzdjetek!
Hogy is mondjam? Valahogy megszeretjük a fájdalmat.
Jonas, most már küzdj a célig!
Gyerünk, Jonas! Meg tudod csinálni. Hajrá!
Elérkeztünk a legmeredekebb emelkedőig, Jonas Vingegaard támad!
Gyerünk, húzz bele!
Vingegaard Tadej Pogačar előtt van, és Kämnát is hamarosan megelőzi.
- Gyerünk! - Taposs bele!
Alig 50 méter a célvonalig,
és még mindig Vingegaard vezet, nyomában a sárga trikós.
Gyerünk!
Gyerünk, Jonas! Gyerünk! Tekerj!
Véghajrázik a szlovén Tadej Pogačar,
az utolsó pár méteren átveszi a vezetést.
És Tadej Pogačar nyer!
A faszba!
Azt hittem, hogy én fogok nyerni.
Úgy éreztem, hogy minden jól alakul,
de a vége előtt úgy 50 méterrel hirtelen felbukkant,
és nem tudtam reagálni.
- Túl korán indultál? - Túl korán.
De nem tudtam, hogy...
Azt hittem... Láttam a 250-200-as táblát, és úgy voltam vele, hogy:
„Jól állok, megpróbálom.”
Kibaszottul hülye vagyok.
A pszichológia nagyon fontos része a kerékpározásnak.
A kerékpározás az egyetlen profi extrém állóképességi sport,
amiben ilyen komolyan kell taktikázni.
A legtöbb extrém állóképességi sport egyéni sport.
Nincs csapattaktika, nincs menet közbeni stratégiaváltás.
A bringázás tiszta Háborús játékok.
8. SZAKASZ 186,3 KM
Tadej Pogačarnak eddig nincs miért aggódnia.
Tetszett az utolsó emelkedő.
- Gratula a dobogóhoz! - Köszönöm.
Egyértelműen Tadej Pogačar a favorit.
„Hogyan lehetne legyőzni?” Minden csapat ezen töri a fejét.
9. SZAKASZ 192,9 KM
Senki nem tudta letaszítani az összetett verseny első helyéről.
Ha rajtad van a sárga trikó,
te vagy az első, a kapitány, a vezér, a világ királya,
de egyúttal te vagy mindenki célpontja is.
10. SZAKASZ 148,1 KM
Pogačar sprintelve szökik meg Jonas Vingegaard elől.
Pogačar könnyűszerrel megvédi a sárga trikóját.
Ahhoz, hogy legyőzd Pogačart,
túl kell lépned a fájdalmon és a szenvedésen.
Mélyre kell ásnod magadban, és találnod kell valamit,
amivel először pszichésen billentheted ki. Csak azután csaphatsz le rá.
Mit gondolsz, lenyűgöző volt Pogačar teljesítménye?
Persze, Pogačar nagyon erős, de ugyanakkor hiszek magamban is,
és úgy érzem, hogy a magas hegyek az én erősségem.
Remélhetőleg megküzdhetek vele odafent.
Tadej Pogačar a Tour királya. Vajon akad méltó ellenfele?
Vingegaard egyéniben és időfutamban is gyengébb nála,
és még egyetlen komoly győzelmet se szerzett a Grand Touron.
Egyetlen csapatnak válhat előnyére ez a kakaskodás,
és ez az INEOS Grenadiers.
Ők a legprofibb csapat, és nekik a legnagyobb a büdzséjük.
G, tesó, szerintem ezért kapnék vagy egy rugót.
Azért kapnál vagy...
Azonnal el tudnám passzolni az eBayen. Két rugót is kaphatnék érte.
Csak annyit kérünk, hogy hozzátok ki magatokból a legtöbbet.
Ezt Mandela mondta. Szerintem menő szöveg.
Az INEOS olyan, mint egy óriási bowling golyó,
ami gurul végig az úton,
és közben letarolja a házakat meg a kocsikat.
Nem szabad eléállni, mert szemtől szemben úgyse lehet legyőzni.
Ezt az óriási bowling golyót meg kell kerülni,
és be kell dobni alá egy dinamitrudat.
Geraint Thomas egy kemény fickó.
Sokévnyi tapasztalata van.
Az összetett verseny három legjobbja!
A dobogó legfelső fokán Geraint Thomas!
Geraint, megnyerted a Tour de France-t.
Még mindig nem tudom felfogni. Ez kész őrület.
- Ez életed legnagyobb pillanata? - Igen.
Utoljára az esküvőmön sírtam.
És...
Azt se tudom, mi történt. Én...
Megnyerted a Tour de France-t.
Még most is furcsa érzés.
Ha elmondanám a 12 éves kisiskolás önmagamnak,
hogy meg fogja nyerni a Tourt...
Hát, nem is tudom, mit csinálna. Valószínűleg kinevetne.
- Mit tervez a csapat? - Megpróbálunk
elöl maradni, és a lehető legjobb eredményt elérni.
Bármi megtörténhet, de majd meglátjuk, mit sikerül.
Tény, hogy Thomas egyszer már megnyerte a Tourt,
de már 36 éves, és nehéz dolga lesz, ha fel akarja venni a versenyt
a 20-25 éves feltörekvő tehetségekkel.
Thomas egyértelműen kezd kiöregedni.
Szerintem már sokan leírták Geraint Thomast és a karrierjét,
hogy már nem egy komoly kihívó, és a dobogóra sem esélyes.
Geraintnek van esélye. Már láttunk tőle csodákat.
Talán nem ő a favorit,
de egy kerékpárversenyen bármi megtörténhet.
Természetesen szeretném
csökkenteni a lemaradásom Jonastól és Pogačartól.
De sok másik ellenfelem is lesz a versenyen.
Nem szabad csak kettőjükre koncentrálnom, mert akkor a többiek könnyen leelőzhetnek,
szóval lesz, ami lesz, és meglátjuk, mit sikerül csapatként elérnünk.
Az idő előrehaladtával megtanultam,
hogy néha biztosra kell mennem.
A legfontosabb, amit megtanultam, hogy mikor kockáztassak.
Bár nem mondanám, hogy kevesebbet kockáztatok.
Ezt a nejem is alátámaszthatja.
Megmutatod, hol vannak a rámpáid? Na?
- Erre vannak. - Arra, ugye?
- Gyertek le! - Oké.
Arra megyünk.
- Milyen érzés a versenyeit nézni? - Idegőrlő.
GERAINT THOMAS FELESÉGE
Volt jó pár esésed.
Az egyik, amit láttam, nagyon emlékezetes volt.
Amikor gyakorlatilag legurultál a hegyoldalon.
Akkor pont a tévénél dolgoztam,
egy walesi nyelvű műsort vezettem, és... Hát, igen.
Élő adásban elbőgtem magam,
mert senki sem tudta, mi van veled, és...
Azóta úgy vagyok vele, hogy: „Nem bírom nézni.” Ennyi.
De jó esés volt, mert nem lett semmi bajom.
Persze elég drámai volt, de...
- De nem teketóriáztál. - Hát nem.
Simán visszamásztál a hegyoldalon.
Volt egy ilyen hálós izé, ami felfogta az esésemet,
és az nagyon klassz volt.
Visszamásztam, visszaültem a bringára, és alig 30 másodpercet veszítettem.
Milyen gyorsan is mész a lejtőkön?
Néha több mint 100 km/órával repesztek.
Hát, igen.
De átlagosan úgy 80-90 km/órával megyek.
Ha akár csak egyvalaki hibázik,
akkor mindenki zakózik, és...
Jobban örülnék, ha...
A legtöbb házas nő, akit ismerek, a barátnőim, ők nézik.
Engem csak a vége érdekel. A nap végén mindig ír egy SMS-t.
Ha történne vele valami, akkor szólnának.
Gyerünk, mutasd az utat!
Geraint Thomas a karrierje alkonyán van. Ez egyértelmű.
Szép karriert futott be, de már abban a korban van.
EGYKORI PROFI KERÉKPÁROS
Már csak másodhegedűs.
Menjünk erre, Max?
Ez az utolsó lehetősége, hogy bizonyítson,
és megmutassa a világnak, hogy milyen fából is faragták,
hogy ő egy nagyszerű kerékpáros.
Ma lesz a Tour de France királyetapja a Magas-Alpokban.
A Tournak a kötelező eleme ez a hegység.
Itt derül ki, hogy ki az, aki igazán meg akarja nyerni a Tourt.
Élvezni kell a szenvedést.
Ha nem szenvedsz, nem nyerhetsz.
ÖSSZETETT VERSENY
Tadej Pogačart erőssé teszi a sárga trikó,
és most kell kihasználnia azt a nyilvánvaló gyengeséget,
amit a Jumbo-Visma berkeiben láthatunk.
És Pogačar számára a hegyvidék a tökéletes vadászterület.
A UAE KAPITÁNYA
Szerintem Pogačar a legerősebb bringás,
de a mai nap a legjobb lehetőség
a Jumbo-Visma számára,
hogy egy csapatként megszabaduljunk tőle.
Hogy a Jumbo elég agresszív és magabiztos-e ehhez,
arról halvány lila gőzöm sincs.
Remélem, mind készen álltok a mai nagy napra.
A 11. szakasz Albertville-ből a Col du Granon-ra visz.
Irtó nehéz lesz,
főleg az utolsó hét és fél kilométer.
A legfőbb célunk az, hogy megdolgoztassuk a UAE-t,
és hogy a sárga trikóst támadjuk.
Jonas, te kövesd Pogačart,
és támadd az utolsó kilométereken, amikor már kifáradt!
Reméljük, hogy ma...
Először kinyírjuk a csapatát, aztán őt is megdolgoztatjuk.
Az utolsó emelkedő nagyon durva és hosszú lesz,
és nagyon meleg is lesz.
Rendkívül fontos a hidratálás és az energiapótlás.
Egyedül nem lehet legyőzni Tadej Pogačart.
Kell hozzá az egész csapat.
A hegyi szakaszhoz mindig kell segítség.
A terv az, hogy megpróbálunk szakaszt nyerni Jonasszal.
Jonas, ha Pogačarral maradsz,
őrizd meg a hidegvéred, mert az utolsó emelkedő nagyon kemény!
Rendben.
Ha követed, mindig előtte leszel egy lépéssel,
és az utolsó emelkedőn elkaphatod.
Jonas egy nagyon erős hegyimenő.
Nem sokan képesek hegynek felfelé
akár öt-tíz percig is gyors tempóban haladni.
Mászás közben kell előnyt szerezni, és azt meg is kell tartani.
Ez az ő legnagyobb fegyvere.
Sok szerencsét!
A tizenegyedik szakasz pont az a fajta,
amit Tadej Pogačar annyira vár.
Ezért retteg mindenki annyira Tadej Pogačartól,
mert minél kegyetlenebb egy szakasz, ő annál jobban várja.
Ez azért van, mert amennyire mazochista, épp annyira szadista is a versenystílusa.
Ahhoz, hogy birokra kelhess vele,
óriási bátorság kell.
De ez elég nagy hazárdjáték, mert az alvó oroszlánt nem jó piszkálni.
És ha Pogačart piszkálod, arra reagálni fog.
Pogačar remekül fest, de még mindig elég szorosan vagyunk mögötte.
Ma végre esélyünk nyílhat rá,
hogy megtámadjuk Pogačart.
Hát, igen. Meg kell próbálnunk.
Egy, két, há', mikrofonpróba. Köszöntök mindenkit!
Sok szerencsét a mai nagy naphoz!
És elindultak!
A Tour de France tizenegyedik szakasza tele van veszélyekkel.
Lesz négy emelkedő, és itt lesz az idei Tour talán legkeményebb hágója is.
A Télégraphe.
A Galibier.
És a Granon.
Összesen 151 kilométer.
Ha egy mondatban kéne összefoglalnod, hogy milyen lesz a mai nap, mit mondanál?
Üdv a pokolban!
Elérkeztünk a Lacets de Montvernier emelkedőjéhez.
A bolyt még mindig a UAE Team Emirates kerékpárosai vezetik,
a sárga trikós Pogačar csapata.
Mondd!
Primož kérdezi, hogy mit terveztek.
- Szerintem jól érzi magát. - Igen.
És üzeni, hogy hamarosan megindul.
Oké.
Primož, ez teljesen rajtad áll. Hallgass az ösztöneidre,
és mindenről tájékoztasd a többieket!
Megkérdeztem Pogačartól, hogy:
„Ha a Jumbo-Visma bringása lennél, hogyan támadnád Tadej Pogačart?”
Erre azt felelte: „Nem támadnám meg.”
11,9 KM-ES EMELKEDŐ TENGERSZINT FELETTI MAGASSÁG: 1566 M
Azt gyanítom, hogy a Jumbo
kicsivel már a véghajrá előtt megindítja a támadást,
szóval már a Télégraphe-on fel kell készülnünk rá.
A sárga trikós boly elérte a Col du Télégraphe tetejét,
és Primož Roglič támadást indít!
Primož Roglič begyorsít a lejtőn.
Gyerünk, most próbáljuk meg!
Megpróbáljuk elválasztani Pogačart a csapatától,
hogy egyedül maradjon,
és plusz energiát kelljen elégetnie.
Tadej Pogačar rádión kér segítséget.
A sárga trikós magára maradt
a három Jumbo-bringás harapófogójában.
Öten vagytok Pogačarral és Thomasszal együtt.
Mindenki más maradjon le!
Öten gurulnak lefelé a lejtőn,
három Jumbo-Vismás, köztük Roglič,
a sárga trikós Pogačar és Geraint Thomas.
Tadej Pogačar középen, épp hátranézett.
A cél előtt 59 kilométerrel Pogačar a csapattársai nélkül teker.
Pogačar nem fogja feladni, és nem fog megbékélni a helyzettel,
mert meg akarja tartani a sárga trikót.
Az a legjobb esélyünk, ha kifárasztjuk Pogačart.
Jonas Vingegaard támad!
Geraint Thomas próbálja állni a sarat.
Ha egyedül vannak az ellenfelek,
akkor egymás után le lehet szedni őket.
Geraint Thomas helyet ad,
és Roglič támadást indít! Pogačar közvetlenül mögötte.
Roglič újra támad!
A Jumbo-Visma megpróbálja felszántani az idei Tour de France-t.
Pogačar keresztülvág, és megpróbál előzni!
Azt mondja: „Ha megpróbáltok megszabadulni tőlem,
akkor alaposan megdolgoztatom a lábatokat!”
Tadej Pogačar nagyon elszántan támad!
Megpróbál megszabadulni Rogličtól és Vingegaardtól!
És hiába szabadult meg Geraint Thomastól,
ő is gőzerővel próbál felzárkózni!
Vingegaard felkészül. Már most Pogačar nyomában liheg,
pedig még félúton se vagyunk a Galibier csúcsáig.
Ide sokkal több kell, mint például egy maratonhoz.
Úgy kell bírni a fájdalmat, mint egy maratonfutónak,
de ezen felül fejben is nagyon képben kell lenni,
mert mi nem szimplán a határainkat feszegetjük.
Gyakorlatilag két keréken sakkozunk.
Olvasni kell a versenyben.
„A következő hegyre tartalékoljam az erőm, vagy most nyomjam meg?”
Folyton agyalni kell.
Olyan embernek kell lenned, aki hajlandó mindent kockára tenni.
Most Jonas Vingegaard támad.
Tadej Pogačar próbál felzárkózni Vingegaardhoz,
a nyomában Geraint Thomasszal.
Fej fej mellett haladnak!
Évek óta nem láttunk ehhez foghatót a Touron!
Primož Roglič gyorsít,
a Jumbo-Visma versenyzői egymás után próbálják lehagyni Pogačart.
Ebbe tuti beleőrül.
Jól nyomjátok! Hajrá, Jonas! Hajrá Primož!
Tadej Pogačar magányosan küzd.
Vajon meddig bírja még a Jumbo-Visma darálójában?
Olyan, mintha egy bokszolóval verekednél.
Látod rajta, hogy meginog, és furcsa módon fáradt se vagy.
Le akarod nyomni, a földbe akarod döngölni,
be akarsz húzni neki még egy pár keményet, hogy kiüsd.
A kerékpározás pontosan ugyanilyen.
- Kérsz vizet? - Vedd el!
Muszáj innod. Így tovább, haver!
Jég.
Locsold magad!
Jég Jonasnak.
Jonas, itt a jég.
- Jég. - Vedd el a jeget!
Hozzatok vizet!
Pogi az előbb vizet kért.
Szinte könyörgött a vízért.
Sikerült alaposan megszorongatnotok Pogačart.
Az Alpok az egyik legfárasztóbb és legkeményebb terep,
amivel egy kerékpáros valaha is találkozhat.
Ez egy pokoli hegység.
Lassú, hosszú, és meleg is.
Végig kész kínszenvedés. Néha úgy tűnik, hogy soha nem ér véget.
Csak a legjobb hegyimenők hódíthatják meg ezt a hegységet,
ami nem kis mutatvány.
Pogačarék az emelkedő lábánál rendezik a soraikat.
Pogačarnak erőt kell gyűjtenie a mai nap utolsó,
különösen kegyetlen emelkedőjére, a Col du Granon-ra.
11,3 KM-ES EMELKEDŐ TENGERSZINT FELETTI MAGASSÁG: 2413 M
Ez a 2022-es Tour legmagasabb,
több mint 2400 méteres magasságban fekvő célvonala.
Rendkívül megterhelő ez a mai szakasz.
Itt a Télégraphe, a Galibier,
és a cél, a félelmetes Col du Granon.
Nagy tengerszint feletti magasságon újfajta érzéseket fedezhetsz fel.
Készen kell állnod fizikailag.
Primož Roglič átveszi az irányítást a Granon-emelkedő elején.
Elkezdődött a 2022-es Tour de France legkeményebb tíz kilométere.
A kerékpározás szíve-lelke a szenvedés.
Olyan kínokat kell kiállnunk, amiket mások képtelenek elviselni.
Úgy tűnik, Primož Rogličnak problémája akadt.
Primož Roglič bajban van, és lemarad.
Roglič lemarad.
Primož Roglič lemarad a sárga trikós csapat mögött.
Pogačar és Vingegaard fej fej mellett!
Meg kell találnod az ellenfeled gyenge pontját.
Tudom, hogy Tadej mikor van jól.
Úgy tűnik, hogy most kínlódik.
Ramatyul fest.
- Kicsoda? Ne már! - Pogačar. Szarul néz ki.
Menni fog, Jonas! Most jön a legmeredekebb rész.
Innentől nagyon nehéz lesz a célig, de tarts ki!
Itt a nagy esélyem. Már csak ki kell bírnom a célvonalig.
Jonas Vingegaard újra támad!
A dán kerékpáros hátrapillant.
Pogačar ezúttal nem tud reagálni, nagyon szenved a sárga trikós.
Gyerünk, Jonas! Hajrá!
Pogačar nem reagál! Ismétlem, Pogačar nem reagál!
Nem reagál! Gyerünk! Te vagy a legjobb!
Vingegaard tovább növeli az előnyét.
Ezek kinyírják egymást!
Vingegaard behozta a 39 másodperces lemaradását Pogačartól.
Pogačarnak nem volt ereje reagálni.
És a sárga trikós már Geraint Thomas előzésére se tud reagálni.
Ahhoz, hogy megnyerd a Tourt, bírnod kell a magas helyeken.
Bírnod kell a fájdalmat.
Jonas Vingegaard egyedül teker az élen.
Vingegaard kegyetlenül sanyargatja magát,
hogy megszerezze az első sárga trikóját.
Gyerünk, Jonas! Taposs bele! Gyerünk!
A vörös zóna nagyon egyszerű.
Ilyenkor a tested egy csomó jelet küld, hogy megállítson.
Éget. Alig kapsz levegőt.
Az elméd üvölti, hogy: „Állj!”
De hiába küldi a tested a jeleket, hogy megállítson,
akkor is tovább kell menned.
Fáj a fejed, fáj a nyakad.
Pszichés fájdalmat is érzel, még az elméd is sajog.
Tovább kell küzdenem,
továbbra is hinnem kell magamban.
Nem szabad félni a fájdalomtól.
Tovább kell küzdeni.
Dicsőséges nap Jonas Vingegaard számára,
megnyeri a szakaszt, és a sárga trikót is megszerzi!
Nagyon büszke vagyok rád, kölyök!
Remek munka!
Jonas!
Geraint Thomas átgurul a célvonalon.
Tadej Pogačar megjárta a poklot.
Három percet veszített a Col du Granon emelkedőjén.
Erről álmodoztam.
Szakaszt nyertem a Touron,
és sárga trikót is szereztem. Elképesztő.
Bassza meg!
Nagyon kemény volt.
Jonas bámulatos volt.
Abban a pillanatban azt gondoltuk, hogy: „Talán tényleg sikerülhet.
Talán legyőzhetjük Pogačart, és megnyerhetjük a Tourt.”
Amikor megnyertem a szakaszt, elérzékenyültem.
A családomért, a barátnőmért és a lányomért nyertem.
Köszönöm, szívem. Nagyon szeretlek.
Igen, egyértelműen.
A Jumbo ma odatette magát.
Bámulatosak voltak. Létszámfölényük is volt.
Jól ki is használták.
Persze számítottunk rá, de... Ez igen!
Szép volt, haver!
- Köszi. - Gratula!
Köszi.
Ahhoz, hogy a 11. szakaszon legyőzd Pogačart, valóságos csoda kell.
És a Jumbo-Visma csodát is tett.
De nemcsak Jonas Vingegaard,
hanem az egész csapata.
Tökéletes volt.
A nap elején kiötlöttünk egy tervet,
hogy megnehezítjük az ellenfél dolgát.
A csapattársaim nélkül nem sikerült volna.
Mindenkinek nagyon hálás vagyok.
Mindannyian hihetetlenül erősek voltak ma.
Nélkülük ez nem sikerülhetett volna.
Ha valaki sárga trikót szerez a Touron,
azzal az egész csapatát nagyon boldoggá teszi,
és óriási löketet is ad nekik.
De ha túl sokáig ünnepled a győzelmet, a holnapod katasztrofális lesz.
A boly kegyetlen.
Senkit sem vár meg, folyton csak megy előre.
Erre nem számítottam.
- Mire? - Hogy Pogačar így megtörik.
- Hát, igen. - Ugye?
Vingegaarddal is megtörténhet.
Valamikor majd le kell csapnom rá.
Jonas Vingegaard a Tour új első helyezettje.
De vajon meddig tudja megőrizni a sárga trikót?
Minden kerékpáros álma, hogy megnyerje az Alpe d'Huezt.
A fiataloknak is meg kell adni a lehetőséget.
Ha amerikai nyerné az Alpe d'Huezt, az nagyon ütős lenne.
Ezen a szakaszon végre sikerülhet.
Gyerünk!
Valaki elszakadt a bolytól, és nagyon belehúzott a lejtőn!
A cél, hogy megnyerjük a Tour de France-t.
Tömegbaleset a bolyban!
Jonas Vingegaard egyik fő segítője itthagyja a Tour de France-t.
A kurva életbe!
A feliratot fordította: Vécsey Ádám